資政王侍郎命賦梅花用芳字
作者：梅堯臣
朝代：宋

paragraphs: 許都二月杏初盛，公府後園梅亦芳。
因思江南花最早，開時不避雪與霜。
主人惜春春未晚，遂命官屬携壺觴。
酒行守吏摘花至，素豔紫萼繁於裝。
夭桃穠李不可比，又況無此清淡香。
豈辭盡醉對顔色，頻嗅競黏鬚蘂黄。
何時結子助調鼎，我心舊職不敢忘。